11 सितंबर, 2001 को अमेरिका के न्यूयॉर्क में मशहूर वर्ल्ड ट्रेड सेंटर और पेंटागन बिल्डिंगों पर आतंकवादी ओसामा बिन लादेन के आतंकी संगठन अल-कायदा ने तीन हवाई जहाजों को हाईजैक करके गिरा दिया था. आतंकियों ने एक चौथा प्लेन भी हाईजैक किया था, जिसे जब यात्रियों और क्रू ने अपने कब्जे में लेने की कोशिश की तो आतंकियों ने पेन्सिल्वेनिया के एक खेत में गिरा दिया था. इस हमले में 3,000 के आस-पास लोगों की मौत हुई थी और हजारों की संख्या में लोग घायल हुए थे. मृत, लापता और मृत मान लिए गए लोगों की आधिकारिक संख्या 2,753 है. लेकिन दुखद बात ये है कि इनमें से महज 1,642 लोगों की आधिकारिक रूप से पहचान की जा सकी है.